Mavlono Hirotiy
Mavlono Hirotiy (15–16-asr) – fors-tojik tilida ijod qilgan hirotlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uni “yamon tabʼliq kishi emas” deb, quyidagi baytini keltiradi: Fasli bahoru mavsumi gulho shukuftan ast, Soqiy, biyor boda, chi hojat ba guftan ast. (Mazmuni: Bahor fasli, gul mavsumida koʻngilni yozmoq kerak. Ey soqiy, may keltir, aytishdan ne hojat)